

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-198/22

Goražde, 20.07.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde,zabilježeno je slijedeće:

 **Dana 19.07.2022**. godine, pripadnici Profesionalne vatrogasne jedinice Goražde su dobili dojavu o pojavi požara na suhoj travi i šiblju u ulici Čajnička kod firme Fortex d.o.o. Goražde. Odmah po dojavi u 17:28 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 18:30 sati. U povratku u vatrogasni dom su ugasili i požar na suhoj travi i šiblju na šetalištu Profesora Rasima Živojevića lokalitet Baćanski most.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljena su 33 pregleda. Jedna osoba je zadržana u Kantonalnoj bolnici Goražde radi liječenja.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde snadbjevanje vodom u posljednja 24 sata je bilo uredno, izuzev uobičajnih problema u pojedinim dijelovima Grada Goražda.

 Vodostaji svih vodotokova na području BPK Goražde su stabilni.

 Prema informaciji Elektrodistribucije-poslovna jedinica Goražde u posljednja 24 sata nije bilo prekida u snadbjevanju stanovništva električnom energijom na području BPK-a Goražde.

 Prema informaciji iz Direkcije za ceste BPK-a Goražde putni pravci R-448 i R-448A su prohodni i saobraćaj se odvija bez problema.

**„A“ tim Federalne uprave civilne zaštite:**

 **Dana 19.07.2022.** godine po dojavi građanina u mjestu Prača, Općina Pale FBiH, prijavljen je NUS. Radi se o trenutnoj tromblonskoj mini 1 kom. A tima FUCZ-e je navedeni NUS preuzeo i uskladištio na propisani način.

**DNEVNI IZVJEŠTAJ**

 o epidemiološkoj situaciji u vezi COVID-19 na području BPK Goražde

Izvještaj za dan: 19.07.2022.

* Zaključno sa 19.07. pod zdravstvenim nadzorom je 20 osoba sa područja BPK.
* Dana 19.07. uzorkovan je materijal kod 7 osoba za testiranje na COVID-19.i to 3 u Kantonalnoj bolnici i 4 Dom zdravlja Gorazde.
* Završena su testiranja i prema rezultatima 2 osobe su pozitivne na COVID- 19 iz Goražda.
* U poslednja 24 h oporavljena je 1 osoba.
* Zaključno sa 19.07. na području BPK je **12** aktivno zaraženih osoba koronavirusom (COVID-19), oporavljeno je ukupno 3970osoba, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde, *Armin Dragolj*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-